## FGV destinarà 1,4 milions d’euros a la neteja del material mòbil i tallers de TRAM d’Alacant

*** Els treballs previstos abasten la neteja de les unitats de tramvia, tren-TRAM i electrodièsel i les instal·lacions del Campello, Benidorm i Dénia
* El contracte té una vigència d’un any amb una possible pròrroga d’un altre exercici**

Ferrocarrils de la Generalitat Valenciana (FGV) destinarà 1.415.203,59 euros als treballs de neteja del material mòbil i tallers de TRAM d’Alacant durant un any a partir de l’inici del contracte que s’ha adjudicat, que també arreplega una possible pròrroga per un exercici addicional.

Els servicis contractats tenen en compte totes les necessitats derivades de la neteja del material mòbil i tallers de TRAM d’Alacant, garantint la qualitat i les freqüències de les neteges requerides, diàries i no diàries, i qualsevol classe d’improvís o incidència, com pogueren ser grafits o qualsevol altra actuació vandàlica.

En l’actualitat, el material mòbil de TRAM d’Alacant està compost per 37 unitats: 22 tramvies de la sèrie 4.200 de Bombardier; 9 tren-TRAM de l’antiga Vossloh España, hui Stadler Rail Valencia; i 6 trens duals (electrodièsel) de Stadler Rail Valencia fabricats a Albuixech, una vegada retirats els trens 2.500 MAN al concloure les obres de modernització de la línia 9 entre Benidorm i Dénia.

Quant als tallers, els tres disponibles són el Campello, Benidorm i Dénia, que acullen les 37 unitats per al seu manteniment.

Fecha: 11/05/2025